钦定古今图书集成/明伦汇编/氏族典/第283卷 > 《廖用贤尚友录》 > 黄碣
## 钦定古今图书集成/明伦汇编/氏族典/第283卷 > 《廖用贤尚友录》 > 黄碣

按《唐书黄碣传》：“碣，闽人也。初为闽小将，喜学问，轩然
有志向。后战安南有功，高骈表其能，为漳州刺史，徙
婺州，治有绩。刘汉宏遣兵攻之，兵寡不可守，弃州去，
客苏州。董昌为威胜军节度使，表碣自副。及昌反，碣
谏，昌怒，斥出之。碣移书募府，李滔或窃其书示昌，昌
令使者斩之，夷其家，滔亦遇害。乃召会稽令吴镣问”
策，镣曰：“王为真诸侯，遗荣子孙而不为，乃作伪天子，
自取灭亡。”昌叱斩之，族其家。又召山阴令张逊知御
史台，固辞，即害之。